Zainab Bukky Ajayi (2 Febrụwarị 1934 – 6 July 2016) bụ nwaafọ Naịjiria na- eme ihe nkiri . A mụrụ bukky Ajayi ma zụọ ya na Naịjiria mana ọ gụsịrị akwụkwọ di elu na England, United Kingdom na nkwado agụmakwụkwọ efu nke gọọmentị etiti. Na 1965, ọ hapụrụ England lọta na Naịjiria ebe ọ malitere ọrụ dị ka onye onye na-egosipụta ihe na onye na-agbasa akụkọ nke Nigerian Television Authority na 1966. O mere ihe nkiri izizi ya na ihe onyonyo televishọn Village Headmaster n’afọ iri asaa tupu ọ gawa n'isonye na ihe mmemme Checkmate, bụ usoro ihe onyonyo televishọn Naịjirịa nke malitere n’oge ngwụcha 1980s rụo mbido 1990s. N'oge ọ na-eme ihe egwuregwu, ọ pụtara n'ọtụtụ fim na mmemme nke gụnyere Critical Assignment, Diamond Ring, Witches n'ọtutu ndị ọzọ. N’afọ 2016, enyere ya onyinye nke gosiri mbọ na ihe ọtụnyere na ụlọ ọrụ ihe nkiri nke Nigerian film industry ya na Sadiq Daba onyinye nturu ugo nke Industry Merit Award na 2016 Africa Magic Viewers Choice Awards. Ajayi nwụrụ n'ụlọ obibi ya dị na Surulere, Lagos State na 6 Julaị 2016 mgbe ọ gbara afọ iri asatọ na abụọ.